410 
suctorios tubulos sibi affixos habuit, cum perplurimis proliferis funi- 
culis moniliformibus commixtos. Ei processus in apicem a funiculo 
crasso utpote fimbriato aversum excurrens adhaerebat ; at dorsali hu- 
jus funiculi parti ita affixus erat, ut conjunctio vix telae cellulosae te- 
nuis ope facta esse videretur. Quare haud multum abfuit, quin funiculus 
ab illo processu sejunctus esset, si tantum pallus longius aliquod tempus 
a matre fuisset nutritus. Non alteri scilicet explicationi meliori locus 
est; funiculus enim crassissimo longissimoque habitu fimbriato insignis 
non nisi in physalia provectioris nimirum aetatis ejusmodi occurrere 
potest. Omnia cum funiculorum functionem , ovarii vices agentem 
confirment, non secus ac in provectis speciminibus eos excultos vi- 
dere liceret; quod quidem ad assem observare contigit in physalia 
provectioris aetatis, cum ei moniliformes funiculi, fimbriatorum origo 
utplurimum deessent, cum ex magna scilicet copia jam in fimbriatos 
transierint; sed moniliformes, in omnibus pullis multo majore copia 
praesentes loeum funiculorum fimbriatorum, quos generationi dica- 
tos iis deesse oportet, tenebant. 
Alter deinde pullus (Tab. XV. fig. 2.) forma potius in lon- 
gitudinem tracta gaudebat, ita ut inferiore parte dextro latere de- 
repenter in processum quasi rostriformem, sinistro vero in pedun- 
culum transiret longiorem, qui uterque tubulis multis suctoriis ob- 
sidebatur , posterivr tamen copiosioribus et quidem moniliformibus 
tubulis associatis. Hac parte igitur ex eo longior exit tubulus, 
ad basin cum Jato, crasso, ipsoque longissimo funiculo prolifero fim- 
briato continuus; multo iste longior multoque crassior fuit, quam qui 
in privre descriptus est, ita ut omni jure eum alienum habeas ne- 
cesse sit; cum materno quidem corpore antea continuus derepenter 
disruptus umbilicaris funiculi instar pullari adhuc corpori adhaesit, 
ita scilicet ut tubuli hujus apex, via satis longa confecta, filo quo- 
dam intercedente, in eum immersus appareret, et inter apicem ejus 
et basin illius rima longior animadverteretur, qua mutua sejunctio 
sensim facta est et parum certe temporis ut ex toto intraverit, de- 
fuisset. 
